Ելք (ֆիլմ, 2015)

«Ելք» (), 2015 թվականի ռուսական-գերմանական կարճամետրաժ ֆիլմ՝ նկարահանված Միխայիլ Ուչիտելևի կողմից` իր իսկ սցենարով։ Ֆիլմի պրեմիերան տեղի է ունեցել 2015 թվականի Կաննի կինոփառատոնի ժամանակ՝ «կարճամետրաժի անկյունում»։

Սինոպսիս 
Պատմությունը, որը պատմվում է ֆիլմում, տեղի է ունենում արևելյան Եվրոպայում՝ 1941 թվականի աշնանը։ Օպերային թատրոնի տնօրեն ռուսացած գերմանացի Գուստավը թատրոնի նկուղում թաքցնում է պրիմադոննա Էդիտին (Էլինա Ամրոմինա), որը եվրոպական արմատներ ուներ։ Քաղաքի հրեաներին արտաքսելուց և մասսայաբար ոչնչացնելուց հետո, ֆաշիստական պարետը փնտրում է թաքնված հրեաներին, և լինելով օպերային երաժշտության սիրահար, հատկապես եռանդով էր փնտրում հրեա-երաժիշտներին։ Նրա ցանկում համար առաջինը թատրոնի պրիմադոննա Էդիտն էր։ Իմանալով, որ պրիմադոննային թաքցնում են թատրոնում, նա Գուստավին վերջնագիր է ներկայացնում. «կամ Ձեր կողմից թաքցրած հրեուհին 24 ժամվա ընթացքում պետք է իմ առանձնասենյակում լինի, կամ Դուք, պարոն տնօրեն, կգնդակահարվեք»։ Էդիտը և Գուստավը, յուրաքանչյուրն իր համար փորձում են ստեղծված իրավիճակից ելք գտնել...

Դերասաններ 
 Էլինա Ամրոմինա - Էդիտ Գոլդշմիդտ
 Ալեքսանդր Ալեքսեև - Գուստավ, թատրոնի տնօրենը
 Ալեքսեյ Մորոզով - Ալեքսանդր, տենոր
 Տատյանա Ռյաբոկոն - գրիմարար
 Արտուր Խարիտոնենկո - ՍՍ-ի կոմենդանտ

Գնահատականներ 
Ելքը հիմնականում ստացավ դրական գնահատականներ։ Մասնավորապես Գիշերային Պետերբուրգը ցույց է տալիս, որ 33 րոպե բավարար է զարգացնելու իրական պատմական ողբերգություն՝ հերոսներին կանգնեցնելով բարդ բարոյական ընտրության առաջ։ Նատալյա Էֆենդիևան Jüdische Rundschau աշխատանքի մասին տվեց դրական գնահատական և ֆիլմի գունային լուծումները համեմատեց Կարավաջոյի աշխատանքների հետ։ Սլաք թերթը նշեց, որ պատմությունը մատուցված է շատ անձնական և հուզիչ։ Ֆիլմը պաշտոնապես ներկայացվել է ռուսական պավիլյոնում Կաննի 68-րդ փառատոնի շրջանակներում։ Այդ մասին տեղեկությունը հրապարակվեց Proficinema-ում և Ռոսկինո կայքում։ Հարցազրույցներ հրապարակվեցին նաև Լիտերատուրնայա Ռոսսիյա -ում և Էտաժախ-ում։

Ծանոթագրություններ 

2015 ֆիլմեր
Գերմանական ֆիլմեր
Ֆիլմեր Հոլոքոստի մասին
Ռուսական ֆիլմեր